Для таго, каб годна выступіць і не разгубіцца на сцэне, мала быць проста вясёлымі і знаходлівымі. Максім падзяліўся, што падрыхтоўка да выступленняў – доўгі і стомны працэс. Напрыклад, каб прыдумаць і паказаць прывітанне на 5 хвілін, каманда праводзіць рэпетыцыі амаль паўтара месяца штодзень па 10 гадзін. Бывае, што пішуць матэрыялы суткамі. Каб стварыць добры жарт, трэба быць усебакова развітым, шмат чытаць, быць у курсе апошніх падзей свету. Таму ўдзел у КВЗ – гэта не толькі пазітыў і гумар, але і набыццё дасціпнасці, красамоўства, вынаходніцтва. Як сказаў Максім Жук: “Гуляйце ў КВЗ! І тады вы зможаце свае мінусы ператварыць у плюсы”.